ترکیه جمهوریتی جمهوررئیسی رجب طیب اردوغان مارک زوکربرگ نی تائید ایتیب بیر پیام ترقتدی. جمهوررئیسی اردوغان, امریکا قوشمه ایالتلری نینگ جمهوریتچی حزبی دولت رهبرلیگی کاندیدی دونالد ترامپ نینگ مسلمانلر نینگ امریکا گه کیلیش لری نینگ ممنوع ایتیلیشی گه تیگیشلی فیسبوک نینگ اساسچی سی مارک زوکربرگ نینگ عکس العملی نینگ معنی لیک ایکن لیگی نی بیلدیردی. جمهوررئیسی اردوغان مقدس اسلام دینی نینگ بیر تینچ لیک دینی دن عبارت ایکن لیگی نی معلوم قیلدی. اردوغان, اوشبو پیامی نی فسبوک آرقه لی ترقتدی. جمهوررئیسی اردوغان, "هردایم ایتیب کیلگن لیگیم دیک, مقدس اسلام دینی تینچ لیک دینی دن عبارت. تینچ لیک دینی اسلامدن اوز منفعت لری اوچون استفاده ایتیتگن جنایتچی شبکه لر, هر کون معصوم انسان لر و اینیقسه مسلمان لر نی اولدیرماقده. داعش, القاعده, بوکو حرام و الشباب کبی شبکه لر اسلام دشمن لری نینگ قاوورچاق لریدن عبارت. تروریست مسلمان یاکه مسلمان تروریست نینگ موجود بولیشی ممکن ایمس" دییه قید ایتدی.
مارک زوکربرگ, ترامپ نینگ سوز لری گه عکس العمل کورسه ترایکن, مسلمان لر نی حمایه لب فیسبوک آرقه لی بیر پیام ترقتگن ایدی. زوکربرگ اوز پیامیده, "اوشبو اجتماعده بیر مسلمان بولسنگ, مین فیسبوک نینگ ایگه سی صفتیده شونی بیلیشینگنی ایستیمن: هر دایم بو ییرده یخشی بیر شکلده کوتیب آلینه سن. بیز سینینگ حقلری نی مدافعه ایتیش و سینگه تینچ لیک سیور بیر شرایط نینگ تامین ایتیلیشی اوچون کوره شماقده میز" دییه قید ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
